Document ID: 32008R0112

KOMISIJAS REGULA (EK) Nr. 112/2008
(2008. gada 6. februāris)
par noteiktu nosaukumu iekļaušanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [“Nošovické kysané zelí” (ACVN), “Pardubický perník” (AĢIN), “Aceite del Baix Ebre-Montsià” jeb “Oli del Baix Ebre-Montsià” (ACVN)]
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
tā kā:
(1)
Saskaņā ar Regulas (EK) Nr. 510/2006 6. panta 2. punkta pirmo daļu un atbilstīgi tās 17. panta 2. punktam Eiropas Savienības Oficiālajā Vēstnesī (2) tika publicēts Čehijas pieteikums nosaukumu “Nošovické kysané zelí” un “Pardubický perník” reģistrācijai un Spānijas pieteikums nosaukuma “Aceite del Baix Ebre-Montsià” jeb “Oli del Baix Ebre-Montsià” reģistrācijai.
(2)
Komisijai nav iesniegts neviens paziņojums par iebildumiem Regulas (EK) Nr. 510/2006 7. panta nozīmē, tāpēc šie nosaukumi ir jāiekļauj reģistrā,
IR PIEŅĒMUSI ŠO REGULU.
1. pants
Šīs regulas pielikumā minētos nosaukumus iekļauj reģistrā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 6. februārī

Labels: 3
17
18
6